# Sistemul Osos

Scheletul este o parte a corpului care are rolul de suport sau sprijin a unui organism. In principiu scheletul se poate clasifica într-un endoschelet (intern) și un exoschelet (extern) acesta din urmă este un înveliș care acoperă corpul organismului ca de exemplu scheletul chitinos la insecte.

Scheletul uman conţine aproximativ 206 oase, grupate în două zone principale scheletice: axială (oasele craniului şi trunchiului) şi apendiculară (oasele membrelor).

# Craniul

Craniul, situat în partea superioară a coloanei vertebrale, cu care se articulează, este alcătuit din două părţi:

1. neurocraniu – situat postero-superior;
2. viscerocraniu – situat inferior.

Neurocraniul are forma unui ovoid mai alungit antero-posterior în cavitatea căruia este adăpostit encefalul acoperit de meningele cranian. Un plan convenţional, aproape orizontal, care trece prin:

- glabela (proeminenţa de deasupra piramidei nazale) anterior.
- protuberanţa occipitală externă (inion) posterior, împarte neurocraniul în două părţi şi anume: bolta craniană (calota sau calvaria), situată superior şi baza craniului, situată dedesubt.

Neurocraniul este format la adult din 8 oase, dintre care:

- 4 sunt neperechi şi anume:frontal, etmoid, sfenoid şi occipital;
- iar celelalte sunt perechi: temporale şi parietale.

Viscerocraniul este format din 14 oase care alcătuiesc falca superioară şi falca inferioară.

Falca superioară este formată din 13 oase dintre care 6 perechi şi anume:maxilarele superioare (situate central) şi în jurul lor,zigomaticele (malare), nazalele,lacrimalele, palatinele şi cornetele nazale inferioare.
Osul nepereche, numit vomer, contribuie la formarea septului nazal. Falca inferioară este formată din mandibulă , singurul os mobil al viscerocraniului.

# Coloana Vertabrala

Coloana vertebrală reprezintă o tijă osoasă, formată prin suprapunerea unor piese osoase numite vertebre în număr de 33-34, legate între ele prin articulaţii.
Vertebrele sunt dispuse în regiuni topografice care, de sus în jos, sunt următoarele:

- cervicală cu 7 vertebre;
- toracală cu 12;
- lombară cu 5;
- sacrală cu 5 vertebre sudate între ele;
- coccigiană, cu 4 - 5 vertebre sudate formând osul coccis.

# Scheletul Toracelui

Scheletul este format din cele 12 vertebre toracale situate posterior, continuate spre lateral şi anterior de 12 perechi de coaste unite parţial pe linia mediană şi anterior, cu sternul. Astfel formată cuşca toracică este elastică în vederea îndeplinii actului respiraţiei şi asigură protecţia viscerelor din interior.

Sternul este un os nepereche median turtit antero-posterior şi care prezintă trei părţi: manubriul, în partea superioară, continuat cu corpul, iar în partea inferioară terminat cu apendicele xifoid (vârful).

Coastele sunt arcuri osoase concave spre interior, articulate posterior cu coloana vertebrală şi continuate anterior cu cartilagii costale, care se vor articula direct cu sternul numai la nivelul primelor 7 perechi – coastele adevărate.

# Scheletul menbrului superior

Scheletul membrului superior este format din:

1. centura scapulară care leagă membrul de trunchi şi este constituită din două oase: omoplatul (scapula) şi clavicula;

2.scheletul membrului propriu-zis:

- scheletul braţului : humerus;
- scheletul antebraţului : radius şi cubitus (ulna);
- scheletul mâinii : carpiene (8) – formează încheietura mâinii, metacarpiene (5) – formează palma, falange (14) – oasele degetelor.

# Scheletul menbrului inferior

Scheletul membrului inferior este format din:

1.centura pelviană leagă membrul inferior de trunchi şi are rol de susţinere a organelor pelviene şi a unor organe abdominale. Este formată din oasele coxale unite anterior prin simfiza pubiană. Posterior, oasele coxale sunt legate prin osul sacrum şi formează împreună cu el bazinul. Oasele coxale sunt formate prin sudarea altor trei oase: ilion, ischion, pubis.

2.scheletul membrului propriu-zis :

- scheletul coapsei : femur;
- scheletul gambei : tibia şi peroneul (fibula);
- scheletul piciorului : tarsiene (7), metatarsiene (5), falange